ഭാര്യയെ കടക്കെണിയിലാക്കി മുങ്ങിയത് ഐഎസില് ചേരാന് അറിഞ്ഞത് മുഖ്യമന്ത്രി പറഞ്ഞപ്പോള് നര്ക്കോട്ടിക് ജിഹാദ് വിവാദത്തിന്റെ പശ്ചാത്തലത്തില് സംസാരിക്കുകയായിരുന്ന പിണറായി വിജയന് ഐ.എസില് ചേര്ന്ന മലയാളികളുടെ പട്ടികയില് ബാലുശ്ശേരി തുരുത്യാട് സ്വദേശി പ്രജുവുമുള്പ്പെട്ടതായി വെളിപ്പെടുത്തിയിരുന്നു. ബാലുശ്ശേരി: എട്ടുവര്ഷംമുമ്ബ് നാടുവിട്ട ഭര്ത്താവ് പ്രജുവിനെപ്പറ്റി ബാലുശ്ശേരി സ്വദേശിയായ യുവതി അറിയുന്നത് കഴിഞ്ഞദിവസം മുഖ്യമന്ത്രി പത്രസമ്മേളനത്തില് പറഞ്ഞപ്പോള്. നര്ക്കോട്ടിക് ജിഹാദ് വിവാദത്തിന്റെ പശ്ചാത്തലത്തില് സംസാരിക്കുകയായിരുന്ന പിണറായി വിജയന് ഐ.എസില് ചേര്ന്ന മലയാളികളുടെ പട്ടികയില് ബാലുശ്ശേരി തുരുത്യാട് സ്വദേശി പ്രജുവുമുള്പ്പെട്ടതായി വെളിപ്പെടുത്തിയിരുന്നു. മുഖ്യമന്ത്രിയുടെ വെളിപ്പെടുത്തിലെ തുടര്ന്ന് രഹസ്യാന്വേഷണ വിഭാഗവും കേന്ദ്ര ഏജന്സികളും അന്വേഷണം ശക്തമാക്കി. കിനാലൂരിലെ ദാമോദരന്റെ മകന് പ്രജു ഇസ്ലാം മതം സ്വീകരിച്ച ശേഷം ബാലുശ്ശേരിക്കടുത്തുള്ള പനായിമുക്കിലെ ഷറീനയെ വിവാഹം ചെയ്യുകയായിരുന്നു. കിനാലൂര് മങ്കയം ആമിന ഉമ്മ കൊലക്കേസ് പ്രതികൂടിയായ പ്രജു മുഹമ്മദ് അമീന് ഭാര്യയ്ക്കും വീട്ടുകാര്ക്കും വന് സാമ്ബത്തിക ബാധ്യതയുണ്ടാക്കിയശേഷമാണ് നാടുവിട്ടത്. ഇയാള് നാലു വിവാഹം കഴിച്ചിട്ടുണ്ട്. ഇവരെ വിവാഹം കഴിക്കുന്നതിന് മൂന്നുവര്ഷം മുമ്ബ് പ്രജു ഇസ്ലാം മതം സ്വീകരിച്ചിരുന്നു. പണത്തിനുവേണ്ടി എന്തും ചെയ്യാന് മടിയില്ലാത്ത ഇയാള് ഐഎസില് ചേര്ന്നതില് അതിശയിക്കാനൊന്നുമില്ലെന്ന് യുവതി പറയുന്നു. കടുത്ത മതവിശ്വാസം പുലര്ത്തിയിരുന്ന ഇയാള് ആ വഴിക്ക് നീങ്ങാന് സുന്നി വിശ്വാസിയായ തന്നെയും കുടുംബത്തേയും നിര്ബന്ധിച്ചിരുന്നതായും അങ്ങനെ ചെയ്താല് ഇഷ്ടംപോലെ പണം കിട്ടുമെന്നു പറഞ്ഞിരുന്നതായും യുവതി വെളിപ്പെടുത്തി. 2009ലാണ് മങ്കയം വാരിയമലയിലെ വീട്ടില് ഒറ്റയ്ക്ക് കഴിയുകയായിരുന്ന വയോധിക ആമിന ഉമ്മ കൊലപ്പെടുന്നത്. തെളിവിന്റെ അഭാവത്തെ തുടര്ന്ന് പ്രജുവിനെയും മറ്റൊരു പ്രതിയായ ആമിന ഉമ്മയുടെ മകളുടെ മകന് മന്സൂറിനെയും കോടതി വെറുതെവിട്ടു. പോലീസ് തങ്ങളെ കള്ളക്കേസില് കുടുക്കിയതായി ആരോപിച്ച് അന്നവര് പത്രസമ്മേളനം നടത്തുകയും ചെയ്തു. കോടതി കുറ്റവിമുക്തരാക്കിയെങ്കിലും കേസ് നടത്താനായി വലിയ സാമ്ബത്തികച്ചെലവ് വേണ്ടിവന്നു. ഇതിനുവേണ്ടി ഭാര്യയുടെ ഉമ്മയുടെ പേരിലുള്ള ഏഴ് സെന്റ് സ്ഥലം സ്വകാര്യവ്യക്തിക്ക് പണയപ്പെടുത്തി ഇയാള് ഏഴ് ലക്ഷം രൂപ വാങ്ങി. യുവതിയുടെ പരിചയക്കാരും ബന്ധുക്കളുമായ പല വ്യക്തികളില്നിന്നും ഇയാള് കടംവാങ്ങിയിരുന്നു. വിവാഹസമയത്തുനല്കിയ 15 പവന് സ്വര്ണവും കൈക്കലാക്കി. നാടുവിടുമ്ബോള് യുവതിയുടെ സ്കൂട്ടറും എടുത്തിരുന്നു. ഭര്ത്താവിനെ കാണാനില്ലെന്ന് പോലീസില് പരാതിനല്കിയിരുന്നെങ്കിലും വിവരമൊന്നും കിട്ടിയിരുന്നില്ല. കിടപ്പാടവും പോയി, കടക്കെണിയിലുമായി ജീവിക്കണോ മരിക്കണോ എന്ന അവസ്ഥയിലാണെന്ന് യുവതി പറയുന്നു. ഉമ്മയ്ക്കും മകനുമൊപ്പം തറവാട്ടുപറമ്ബിലെ ചെറിയ വീട്ടിലാണ് ഇപ്പോള് താമസം.